Συντεταγμένες: 25°15′10″N 55°21′52″E﻿ / ﻿25.25278°N 55.36444°E﻿ / 25.25278; 55.36444

Αεροφωτογραφία του Διεθνούς Αεροδρομίου του Ντουμπάι
Το **Διεθνές Αεροδρόμιο του Ντουμπάι** (IATA: **DXB** ICAO: **OMDB**) (αραβικά: مطار دبي الدولي‎) είναι το κύριο αεροδρόμιο στο Ντουμπάι των Ηνωμένων Αραβικών Εμιράτων. Έχει την μεγαλύτερη κίνηση στον κόσμο σε αριθμό επιβατών διεθνών πτήσεων, το τρίτο στον κόσμο σε κίνηση επιβατών γενικώς, το έκτο σε μεταφορά φορτίων, και ο πιο πολυσύχναστος κόμβος αεροσκαφών Airbus A380. Το 2014 από το DXB διήλθαν 70,5 εκατομμύρια επιβάτες, 2,37 εκατομμύρια τόνοι φορτίου και καταγράφηκαν 357.339 κινήσεις αεροσκαφών.

Το αεροδρόμιο βρίσκεται στην περιοχή Αλ Γκαρούντ, 4,6 χιλιόμετρα ανατολικά του Ντουμπάι και έχει έκταση 2.900 εκτάρια. Διαχειριστής του αεροδρομίου είναι η εταιρεία Dubai Airports Company, ενώ σε αυτό έχουν τη βάση τους οι διεθνείς αεροπορικές εταιρίες του Ντουμπάι *Emirates* και *flydubai*. Ο κόμβος της Emirates είναι ο μεγαλύτερος αεροπορικός κόμβος της Μέσης Ανατολής, ενώ η εταιρεία εξυπηρετεί το 64% της επιβατικής κίνησης και είναι υπεύθυνη για το 50% περίπου των κινήσεων αεροσκαφών του αεροδρομίου. Ο χαμηλού κόστους αερομεταφορέας *flydubai* διακινεί το 10.7% του επιβατικού φόρτου του DXB. Το αεροδρόμιο αποτελείται από τρεις τερματικούς σταθμούς και έχει συνολική χωρητικότητα 75 εκατομμύρια επιβάτες ετησίως. Ο τερματικός σταθμός 3 είναι το δεύτερο μεγαλύτερο κτίριο του κόσμου ως προς το εμβαδόν και ο μεγαλύτερος τερματικός σταθμός αεροδρομίου παγκοσμίως. Τον Ιανουάριο του 2015 στο αεροδρόμιο γίνονταν 8.000 πτήσεις εβδομαδιαίως από 140 αεροπορικές εταιρίες σε πάνω από 270 προορισμούς προς όλες τις ηπείρους.

Το διεθνές αεροδρόμιο του Ντουμπάι έχει σημαντική συνεισφορά στην οικονομία του Ντουμπάι. Απασχολεί περίπου 90.000 εργαζομένους, συντηρεί έμμεσα πάνω από 400.000 θέσεις εργασίας και συνεισφέρει πάνω από 26,7 δισεκατομμύρια δολάρια στην εθνική οικονομία, που αποτελούν περίπου το 27% του ΑΕΠ του Ντουμπάι και το 21% της απασχόλησης στο Ντουμπάι.  Προβλέπεται ότι μέχρι το 2020, η οικονομική συνεισφορά του αεροπορικού κλάδου θα έχει αυξηθεί στο 37,5% του ΑΕΠ της πόλης και μέχρι το 2030 ο κλάδος αναμένεται να εισφέρει 88,1 εκατομμύρια δολάρια και να υποστηρίζει 1,95 εκατομμύρια θέσεις εργασίας, τα οποία θα αποτελούν το 44,7% του ΑΕΠ και 35,1% της συνολικής απασχόλησης αντίστοιχα.

Παραπομπές
----------

1. ↑  Iyer, Srinivasan (30 Δεκεμβρίου 2014). «Dubai International is world’s busiest airport». *The National*.. Ανακτήθηκε στις 4 January 2015.
2. ↑  «Year to date». Αρχειοθετήθηκε από το πρωτότυπο στις 13 Αυγούστου 2018. Ανακτήθηκε στις 1 Ιουνίου 2015.
3. ↑  «Year to date». Αρχειοθετήθηκε από το πρωτότυπο στις 25 Δεκεμβρίου 2018. Ανακτήθηκε στις 1 Ιουνίου 2015.
4. ↑  «Dubai Airport is world's busiest A380 hub». *Emirates 24|7*. 23 Μαρτίου 2015.. Ανακτήθηκε στις 24 March 2015.
5. ↑  «DXB Takes Over Top Spot for International Passenger Traffic». Αρχειοθετήθηκε από το πρωτότυπο στις 29 Απριλίου 2015. Ανακτήθηκε στις 1 Ιουνίου 2015.
6. ↑  United Arab Emirates AIP Αρχειοθετήθηκε 2013-12-30 στο Wayback Machine. (απαιτείται σύνδεση)
7. ↑  «Dubai International Airport». World Airport Guide. Αρχειοθετήθηκε από το πρωτότυπο στις 8 Νοεμβρίου 2006. Ανακτήθηκε στις 12 Αυγούστου 2008.
8. ↑  «Emirates to lose $272m during Dubai Int'l runway closures». *Arabian Business*. Ανακτήθηκε στις 1 Ιουνίου 2015.
9. ↑  Largest international airline is worth US,1 billion Airport needs to add 100-million-passenger Αρχειοθετήθηκε 2013-12-31 στο Wayback Machine.. Eturbonews.com (28 Ιουλίου 2013). Ανακτήθηκε στις 16 Αυγούστου 2013.
10. ↑  «Fact sheets, Reports & Statistics». Dubaiairport.com. Αρχειοθετήθηκε από το πρωτότυπο στις 22 Φεβρουαρίου 2014. Ανακτήθηκε στις 4 Ιουλίου 2013.
11. ↑  «Page Not Found». Αρχειοθετήθηκε από το πρωτότυπο στις 1 Φεβρουαρίου 2014. Ανακτήθηκε στις 1 Ιουνίου 2015.
12. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 26 Δεκεμβρίου 2014. Ανακτήθηκε στις 26 Σεπτεμβρίου 2019.
13. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 26 Δεκεμβρίου 2014. Ανακτήθηκε στις 27 Ιανουαρίου 2016.
14. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Dubai International Airport στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αεροπορία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 159117371
* LCCN: no2002082635
* ISNI: 0000 0001 0710 5065

 |

 |